
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 21.07.2026, ora 08.00 – 22.07.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 22.07.2026, ora 07.00
RÂURI

Debitele au fost în general staționare, exceptând râurile din bazinele hidrografice: Vișeu, Iza, Trotuș, Bistrița, Moldova, Suceava și cursul Siretului, unde au fost în scădere.

Pe râurile din bazinele: Ialomița, Buzău, Rm. Sărat, Putna și bazinul superior și mijlociu al Argeșului, debitele au fost în creștere, datorită precipitațiilor căzute în interval și propagării și numai prin propagare pe cursul inferior al Prutului.

Scurgeri importante pe versanți, torenți, pâraie cu formare de viituri rapide ce au avut efecte de inundații locale și creșteri semnificative de niveluri și debite s-au produs pe unele râuri din Oltenia și Muntenia. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinele superioare ale Ialomiței și Bistriței, pe cursul inferior al Prahovei și mai mici (sub 30%), pe râurile din bazinele: Iza, Tur, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, pe cursul mijlociu și inferior al Prutului și pe afluenții acestuia, pe unii afluenți din bazinele inferioare ale Jiului, Oltului și din bazinul superior al Argeșului.

În interval au fost emise o AVERTIZARE HIDROLOGICĂ și două ATENȚIONĂRI HIDROLOGICE pentru fenomene imediate. 

Este în vigoare AVERTIZAREA HIDROLOGICĂ nr. 83 din 21.07.2026.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi în creștere pe râurile din bazinele hidrografice: Vedea, Argeș, Ialomița, Siret, Prut, Olt inferior și pe cele din Dobrogea, ca urmare a precipitațiilor în curs, celor prognozate și propagării, iar pe celelalte vor fi relativ staționare.

Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, cu posibilitatea depășirii COTELOR DE APĂRARE pe unele râuri din zonele de deal și munte din Muntenia și Dobrogea.

Se menține în vigoare AVERTIZAREA HIDROLOGICĂ nr. 83 din 21.07.2026, până la ora 24:00.

DUNĂRE
Debitul la intrarea în țară (secțiunea Baziaș) în intervalul 21 – 22.07.2026 a fost în creștere, având valoarea de 1750 m3/s, sub media multianuală a lunii iulie (4700 m3/s).

În aval de Porțile de Fier debitele au fost în creștere la Gruia și în scădere pe sectorul Calafat - Tulcea.

Debitul la intrarea în țară (secțiunea Baziaș) va fi staționar (1750 m3/s).

În aval de Porțile de Fier debitele vor fi în creștere pe sectorul Gruia – Calafat, staționare pe sectoarele Bechet – Zimnicea și în scădere pe sectorul Giurgiu – Tulcea.

2. Situația meteorologică în intervalul 21.07.2026, ora 09.00 – 22.07.2026, ora 06.00
ÎN ŢARĂ

Pe parcursul zilei, vremea a fost în general frumoasă, dar și călduroasă în sudul și sud-vestul Olteniei și sud vestul Munteniei, cu disconfort termic, astfel că local indicele temperatură-umezeală (ITU) a atins și a depășit ușor pragul critic de 80 de unități; în restul țării valorile termice au fost apropiate de cele specifice perioadei. Cerul a fost variabil, cu scurte perioade în care au fost dezvoltări noroase convective, averse și izolat descărcări electrice dimineața pe litoral, iar după-amiaza pe suprafețe restrânse în Muntenia și Oltenia unde punctiform au fost cantități de apă de 10...15 l/mp (date radar), precum și în Carpații Meridionali și de Curbură, în sudul Dobrogei și al Moldovei. Trecător au fost înnorări și cu totul izolat ploi slabe și în Banat, Crișana și sudul Transilvaniei. Vântul a suflat slab și moderat, cu intensificări la altitudini mari la munte, în special în masivele nordice (viteze de până la 60...70 km/h) și izolat, de scurtă durată, în timpul ploilor (rafale de 40...50 km/h și vijelie consemnată în județul Ialomița). În cursul nopții însă instabilitatea atmosferică s-a accentuat și s-a manifestat prin înnorări, averse ce au avut și caracter torențial, descărcări electrice și intensificări de scurtă durată ale vântului în vestul, centrul și sudul teritoriului (viteze în general de 40...50 km/h, izolat peste 70 km/h și vijelie consemnată în județul Dolj); în intervale scurte de timp sau prin acumulare cantitățile de apă au fost local de 15...25 l/mp și punctiform peste 40...50 l/mp, iar în zona municipiului Craiova a căzut grindină. Temperaturile maxime s-au încadrat între 24 de grade la Toplița, Joseni, Miercurea Ciuc și Întorsura Buzăului și 34 de grade la Drobeta-Turnu Severin, iar la 6 valorile termice erau cuprinse între 10 grade la Joseni și Sighetu Marmației și 22 de grade la Adjud, Gura Portiței, Mahmudia și Sulina. Observație: de ieri dimineață, de la ora 6, au fost în vigoare 16 mesaje privind fenomene meteorologice periculoase imediate, 5 avertizări cod portocaliu (4 emise de către CNPM București pentru Muntenia și 1 de către SRPV Craiova) și 12 atenționări cod galben (6 emise de către CNPM București pentru Muntenia, 5 la SRPV Craiova, 1 de către SRPV Bacău).
LA BUCUREŞTI

Pe parcursul zilei, vremea a fost frumoasă, cu cer variabil și valori termice normale pentru ultima decadă a lunii iulie, dar cu disconfort termic după-amiază. În timpul nopții, cerul a fost temporar noros. Vântul a suflat slab și moderat. Temperatura maximă a fost de 31 de grade, iar la ora 6 se înregistrau 19 grade la Afumați și Băneasa și 21 de grade la Filaret.
3. Prognoza meteorologică în intervalul 22.07.2026, ora 09.00 – 23.07.2026, ora 09.00
ÎN ŢARĂ

Vremea va fi în general instabilă și se va răci în toată țara, semnificativ în jumătatea de est. Cu precădere în Muntenia, Dobrogea, estul Olteniei, jumătatea sudică a Moldovei, sud-vestul Transilvaniei și local în Carpații Orientali și Meridionali vor fi perioade cu înnorări accentuate, averse torențiale, descărcări electrice, intensificări ale vântului și vijelii (viteze la rafală de 50...70 km/h). Pe arii restrânse va fi grindină de mici și posibil medii dimensiuni (1...3 cm), iar în intervale scurte de timp și prin acumulare cantitățile de apă vor fi de 20...50 l/mp, iar izolat în Dobrogea, estul Munteniei și sud-estul Moldovei de peste 70 l/mp. În celelalte regiuni, fenomene specifice instabilității atmosferice se vor semnala pe arii restrânse. Vântul va avea intensificări mai susținute ziua în sud vest, iar noaptea în extremitatea de sud-est (rafale de 50...60 km/h). Temperaturile maxime vor fi cuprinse între 19 de grade în Moldova și 30 de grade în vestul Olteniei, iar cele minime se vor încadra între 7 grade în depresiunile Carpaților Orientali și 18 grade pe litoral. Pe alocuri se va forma ceață.
LA BUCUREŞTI
Vremea se va răci, astfel că temperatura maximă se va situa în jurul valorii de 23 de grade, iar cea minimă va fi de 12...15 grade. Cerul va avea înnorări temporar accentuate și vor fi perioade cu averse și descărcări electrice. În intervale scurte de timp sau prin acumulare cantitățile de apă vor fi de 20...40 l/mp. Vântul va sufla moderat ziua și slab noaptea.
II. ALIMENTĂRI CU APĂ

Având în vedere prevederile Planului de restricții și folosire a apelor  în perioadele deficitare, pentru B.H. Dunăre, vă aducem la cunoștință următoarele:

· Din cauza scăderii nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor în perioadele deficitare pentru B.H. Dunăre.
· În data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, va fi instituită faza de atenționare/avertizare  la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· piscicultură: SC Danubiu Elite Buc. –Am. pisc. Dunăreni  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

Din cauza scăderii semnificative din ultima perioadă a nivelului, respectiv a debitului fluviului Dunărea, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre.
· În acest sens, se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA  Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish  (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin  (Am Obretin 1 ), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL  - A.P. Ceamurlia I, SC New Eco Stuf SRL - A.P. Ceamurlia I.

· Din cauza scăderii semnificative în ultima perioadă a nivelului, respectiv a debitului fluviului Dunărea – Braț Măcin, pe sectorul Dăeni – Măcin – Smârdan, precum și tendința de scădere în următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre;
În data de 9.07.2026 nivelul Dunării, respectiv debitul, au scazut foarte mult, astfel în Secțiunea Smârdan se va aplica direct treapta 3 de restricții, înregistrându-se un debit de 104 mc/s, respectiv un nivel = 52 cm;      
· În acest sens, se aplică treapta  3 de restricții la folosințele care se alimentează cu apă din Dunăre – Braț Măcin, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre.
În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;   
· În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din cauza scăderii semnificative în ultima perioadă a nivelului, respectiv a debitului fluviului Dunărea, pe Subsectorul 1.3 Dunăre - Braț Sfântu Gheorghe (Nufăru – Mahmudia – Murighiol - Sfântu Gheorghe, precum și tendința de scădere pentru următoarea perioadă, va începe aplicarea prevederilor Planului de restricții și folosire a apelor  în perioadele deficitare pentru B.H. Dunăre; 
· În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

· Din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre .
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții  la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026 , înregistrată la ABADL cu nr. 5077/17.03.2026.

III. CALITATEA APEI



Nu s-au înregistrat evenimente deosebite.

IV. CALITATEA MEDIULUI

1. În domeniul aerului



Nu s-au înregistrat evenimente deosebite.

2. În domeniul solului și vegetației


Nu s-au înregistrat evenimente deosebite.

3.În domeniul supravegherii radioactivităţii mediului
Nu s-au înregistrat evenimente deosebite.

3. În municipiul Bucureşti

Nu s-au înregistrat evenimente deosebite. 

